section_heading: Rane godine
paragraph_text: U to vrijeme je Stig, umoran od nezgrapnog imena, počeo četvorku nazivati ABBA. To je na početku bila šala, pošto je ABBA također bilo ime poznate tvrtke za konzerviranje ribe u Švedskoj. Ipak, Stig je vjerovao da će ime dobro proći na inozemnom tržištu jer je ta tvrtka bila manje-više nepoznata izvan zemlje. Kasnije je sastav pregovarao s tvrtkom oko prava na upotrebu imena.